ai4bharat/Pralekha huggingface dataset:
પ્રધાનમંત્રીનું કાર્યાલય
વૈશ્વિક કોવિડ-19 શિખર બેઠકમાં પ્રધાનમંત્રીની ટિપ્પણીઓ: મહામારીનો અંત લાવીએ અને વધુ સારી આરોગ્ય સલામતીના નિર્માણના હવે પછીના કદમ માટે તૈયાર થઈએ
મહાનુભાવો,
કોવિડ-19 મહામારી અભૂતપૂર્વ વિક્ષેપ બની રહી. અને, એ હજી સમાપ્ત થઈ નથી. વિશ્વભરમાં હજુ ઘણા હિસ્સાઓમાં રસીકરણ બાકી છે. એટલે જ રાષ્ટ્રપતિ શ્રી બાઇડેન દ્વારા આ પહેલ સમયસરની અને આવકાર્ય છે.
મહાનુભાવો,
ભારતએ હંમેશા માનવતાને એક પરિવાર ગણી છે. ભારતના ફાર્માસ્યુટિકલ ઉદ્યોગે ખર્ચ અસરકારક નિદાન કિટ્સ, દવાઓ, તબીબી સાધનો અને પીપીઈ કિટ્સ બનાવી છે. આ ઘણા વિક્સતા દેશોને પરવડે એવા વિકલ્પો પૂરા પાડી રહ્યાં છે. અને, અમે 150થી વધુ દેશોને દવાઓ અને તબીબી પુરવઠો વહેંચ્યો છે. ભારતમાં વિશ્વની પહેલી ડીએનએ આધારિત રસી સહિત બે સ્વદેશી રીતે વિક્સાવાયેલી રસીઓને “ઈમરજન્સી યુઝ ઑથોરાઇઝેશન” મળ્યું છે.
વિવિધ રસીઓના લાયસન્સ્ડ ઉત્પાદનમાં પણ ઘણી ભારતીય કંપનીઓ સંકળાયેલી છે.
આ વર્ષની શરૂઆતમાં, અમે અન્ય 95 દેશો તેમજ સંયુક્ત રાષ્ટ્રો શાંતિ રક્ષકો સાથે રસી ઉત્પાદનને વહેંચ્યું હતું અને અમે જ્યારે બીજી લહેરમાંથી પસાર થઈ રહ્યા હતા ત્યારે એક પરિવારની જેમ વિશ્વ પણ ભારતની સાથે ઊભું રહ્યું હતું.
ભારતને જે પરસ્પરાવલંબન અને સમર્થન મળ્યું છે એ માટે હું આપ સૌનો આભાર માનું છું.
મહાનુભાવો,
ભારત હવે વિશ્વનું સૌથી મોટું રસીકરણ અભિયાન ચલાવી રહ્યું છે. તાજેતરમાં, અમે એક જ દિવસમાં આશરે 2.5 કરોડ લોકોને રસી આપી હતી. અમારી પાયાની આરોગ્ય વ્યવસ્થાએ અત્યાર સુધીમાં 80 કરોડથી વધુ ડૉઝ આપ્યા છે.
20 કરોડથી વધુ ભારતીયોનું રસીકરણ પૂર્ણ થયું છે. આ અમારા કો-વિન તરીકે જાણીતા નવીન ડિજિટલ પ્લેટફોર્મના ઉપયોગ થકી સમર્થ બન્યું છે.
વહેંચણીની ભાવનાને અનુરૂપ, ભારતે કો-વિન તેમજ અન્ય ઘણાં ડિજિટલ સમાધાનોને ઓપન સોર્સ સૉફટવેર તરીકે મુક્ત રીતે ઉપલબ્ધ કરાવ્યા છે.
મહાનુભાવો,
નવી અને નવી ભારતીય રસીઓ વિક્સાવાઇ રહી છે ત્યારે અમે હાલની રસીઓની ઉત્પાદન ક્ષમતાને પણ વધારી રહ્યા છીએ.
અમારું ઉત્પાદન વધતા, અમે અન્યોને પણ રસી પુરવઠો ફરી શરૂ કરી શકીશું. આ માટે, કાચી સામગ્રીની પુરવઠાની સાંકળ ખુલ્લી રાખવી જ રહી.
અમારા ક્વૉડ ભાગીદારોની સાથે અમે ઇન્ડો-પેસિફિક પ્રદેશ માટે રસી ઉત્પાદન કરવા ભારતની નિર્માણ શક્તિઓનો લાભ લઈ રહ્યા છીએ.
ભારત અને દક્ષિણ આફ્રિકાએ કોવિડ રસીઓ, નિદાન સામગ્રી અને દવાઓ માટે વિશ્વ વ્યાપાર સંગઠન-ડબલ્યુટીઓ ખાતે TRIPS જતું કરવાની દરખાસ્ત મૂકી છે.
આનાથી મહામારી સામેની લડાઇને ઝડપથી વધારી શકાશે. આપણે મહામારીની આર્થિક અસરોને ઉકેલવા પર પણ ધ્યાન કેન્દ્રીત કરવાની જરૂર છે.
આ માટે, રસીકરણના પ્રમાણપત્રોને પરસ્પર સ્વીકારીને આંતરરાષ્ટ્રીય મુસાફરીને વધારે સરળ બનાવવી જોઇએ.
મહાનુભાવો,
હું ફરી એક વાર આ સમિટના હેતુઓ અને રાષ્ટ્રપતિ શ્રી બાઇડેનના વિઝનને પુષ્ટિ આપું છું.
મહામારીનો અંત લાવવા ભારત વિશ્વ સાથે કાર્ય કરવા તૈયાર ઊભું છે.
આભાર.
આપ સૌનો ખૂબ ખૂબ આભાર.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
રાષ્ટ્રપતિ સચિવાલય
પ્રેસ વિજ્ઞપ્તિ
રાષ્ટ્રપતિએ પ્રધાનમંત્રીની સલાહ મુજબ બંધારણની અનુચ્છેદ 75ની કલમ  હેઠળ મંત્રી પરિષદમાંથી શ્રીમતી હરસિમરત કૌર બાદલના રાજીનામાને તાત્કાલિક અસરથી સ્વીકાર્યું છે.
આ સાથે રાષ્ટ્રપતિએ પ્રધાનમંત્રીના નિર્દેશ અનુસાર કેબિનેટ મંત્રી શ્રી નરેન્દ્રસિંહ તોમરને તેમના હાલના વિભાગો ઉપરાંત ખાદ્ય પ્રસંસ્કરણ ઉદ્યોગ મંત્રાલયનો હવાલો સોંપ્યો છે.
SD/GP/BT
સોશિયલ મીડિયા પર અમને ફોલો કરો:
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.35 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
17,35,69,285
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.35 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 91
પ્રધાનમંત્રીનું કાર્યાલય
પ્રધાનમંત્રીએ ગંગા આરતીમાં હાજરી આપી, મુખ્યમંત્રી અને ઉપમુખ્યમંત્રી સાથે બેઠક કરી અને કાશીમાં મુખ્ય વિકાસ પ્રોજેક્ટનું નિરીક્ષણ કર્યું
પ્રધાનમંત્રી શ્રી નરેન્દ્ર મોદીએ ગઈકાલે વારાણસીમાં બાબા વિશ્વનાથ ધામના ઉદ્ઘાટન પછી તેમની વ્યસ્તતાઓ ચાલુ રાખી હતી જ્યાં તેમણે પૂજા પણ કરી હતી અને ગંગામાં પવિત્ર ડૂબકી લગાવી હતી. બાદમાં સાંજે પ્રધાનમંત્રીએ સોમવારે ગંગા આરતીમાં હાજરી આપી હતી.
ગંગા આરતી પર પ્રધાનમંત્રીએ ટ્વીટ કર્યું કે, “કાશીની ગંગા આરતી હંમેશા આંતરિક આત્માને નવી ઉર્જાથી ભરી દે છે. આજે કાશીનું મોટું સપનું પૂરું કરીને દશાશ્વમેધ ઘાટ પર ગંગા આરતીમાં હાજરી આપી અને મા ગંગાને નમન કર્યા. નમામિ ગંગે તવ પદ પંકજમ્ “
બાદમાં પ્રધાનમંત્રીએ મુખ્યમંત્રી અને નાયબ મુખ્યમંત્રી સાથે બેઠક યોજી હતી.
પ્રધાનમંત્રીએ ટ્વીટ કર્યું હતું કે, "હમણાં જ કાશીમાં @BJP4Indiaના મુખ્યમંત્રી અને નાયબ મુખ્યમંત્રી સાથે એક બેઠક પૂરી કરી."
— Narendra Modi  December 13, 2021
પ્રધાનમંત્રીએ કાશીમાં મુખ્ય વિકાસ કાર્યોનું પણ નિરીક્ષણ કર્યું હતું. તેમણે એક ટ્વિટમાં જણાવ્યું હતું કે, “કાશીમાં મુખ્ય વિકાસ કાર્યોનું નિરીક્ષણ. આ પવિત્ર શહેર માટે શક્ય શ્રેષ્ઠ ઈન્ફ્રાસ્ટ્રક્ચર બનાવવાનો અમારો પ્રયાસ છે.
પ્રધાનમંત્રી રેલવે સ્ટેશન પણ ગયા હતા. તેમણે કહ્યું “નેક્સ્ટ સ્ટોપ…બનારસ સ્ટેશન. અમે રેલ કનેક્ટિવિટી વધારવા તેમજ સ્વચ્છ, આધુનિક અને પેસેન્જર ફ્રેન્ડલી રેલવે સ્ટેશનો સુનિશ્ચિત કરવા માટે કામ કરી રહ્યા છીએ.”
મોડી રાત્રે વિકાસ પ્રોજેક્ટ્સનું તેમનું નિરીક્ષણ જનતાને ઓછામાં ઓછી અસુવિધા થાય તે માટે ધ્યાન કેન્દ્રિત કરીને કામ કરવાની પ્રધાનમંત્રીની પ્રથા અનુસાર છે. તેઓ એવા લોકોને મળ્યા કે જેમણે પ્રધાનમંત્રી પ્રત્યે ખૂબ જ ઉત્સાહ અને પ્રેમ દર્શાવ્યો, જેઓ તેમના સ્થાનિક સાંસદ પણ છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 15 સપ્ટેમ્બરના રોજ બિહારમાં શહેરી માળખાકીય સુવિધાઓ સંબંધિત 7 પરિયોજનાઓનું ઉદ્ઘાટન અને શિલાન્યાસ કરશે
પ્રધાનમંત્રી શ્રી નરેન્દ્ર મોદી 15 સપ્ટેમ્બરના રોજ વિડિયો કોન્ફરન્સના માધ્યમથી બિહારમાં શહેરી માળખાગત સંબંધિત 7 પરિયોજનાઓનું ઉદ્ઘાટન અને શિલાન્યાસ કરશે. તેમાંથી 4 પરિયોજનાઓ પાણી પુરવઠા સંબંધિત, બે સીવરેજ ટ્રીટમેન્ટ અને એક રિવરફ્રન્ટ વિકાસને અનુલક્ષીને છે. આ પરિયોજનાઓની કુલ કિંમત 541 કરોડ છે. બિહારના શહેરી વિકાસ અને આવાસ વિભાગ હેઠળ BUIDCO દ્વારા આ પરિયોજનાઓનું અમલીકરણ હાથ ધરવામાં આવ્યું છે. આ પ્રસંગે બિહારના મુખ્યમંત્રી પણ ઉપસ્થિત રહેશે.
વિગતો
પટણા મ્યુનિસિપલ કોર્પોરેશનના વિસ્તાર હેઠળ બેઉર અને કર્મલીચક ખાતે નમામિ ગંગે પરિયોજના હેઠળ બનાવાયેલા સીવરેજ ટ્રીટમેન્ટ પ્લાન્ટ્સનું ઉદઘાટન પ્રધાનમંત્રીના હસ્તે કરવામાં આવશે.
સિવાન મ્યુનિસિપલ કાઉન્સિલ અને છપરા મ્યુનિસિપલ કોર્પોરેશનમાં AMRUT મિશન અંતર્ગત નિર્માણ પામેલા પાણી પુરવઠા પ્રોજેક્ટનું ઉદઘાટન પ્રધાનમંત્રીના હસ્તે કરવામાં આવશે. આ બંને યોજના થકી સ્થાનિક રહેવાસીઓને દિવસના 24 કલાક શુદ્ધ પીવાનું પાણી મળી શકશે.
AMRUT મિશન હેઠળના મુંગેર પાણી પુરવઠા યોજનાનો શિલાન્યાસ પ્રધાનમંત્રી દ્વારા કરવામાં આવશે. આ યોજનાથી મુંગેર મ્યુનિસિપલ કોર્પોરેશનના રહેવાસીઓને પાઇપલાઇનો દ્વારા શુદ્ધ પાણી મળી શકશે. જમાલપુર મ્યુનિસિપલ કાઉન્સિલમાં AMRUT મિશન હેઠળ જમાલપુર પાણી પુરવઠા યોજનાનો શિલાન્યાસ પણ કરવામાં આવશે.
નમામિ ગંગે યોજના હેઠળ નિર્માણ પામી રહેલા મુઝફ્ફરપુર રિવરફ્રન્ટ વિકાસ યોજનાનો શિલાન્યાસ પ્રધાનમંત્રી દ્વારા કરવામાં આવશે. યોજના અંતર્ગત મુઝફ્ફરપુરના ત્રણ ઘાટ  નો વિકાસ કરવામાં આવશે. રિવરફ્રન્ટ પર શૌચાલયો, માહિતીની કિયોસ્ક, ચેન્જિંગ રૂમ, પાથવે, વોચ ટાવર વગેરે જેવી મૂળભૂત સુવિધાઓ ઉપલબ્ધ કરાવવામાં આવશે. આ ઘાટ પર સલામતીની યોગ્ય વ્યવસ્થા, સાઈનેજ અને પૂરતી લાઇટિંગની વ્યવસ્થા કરવામાં આવશે. રિવરફ્રન્ટનો વિકાસ પણ પ્રવાસનને વેગ આપશે અને ભવિષ્યમાં તેને આકર્ષણનું કેન્દ્ર બનાવશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 51.01 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 2.69 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
51,01,88,510
|
|
આપવાના બાકી
|
|
7,53,620
|
|
વપરાશ
|
|
48,60,15,232
|
|
બાકી ઉપલબ્ધ
|
|
2,69,06,624
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 51.01 કરોડ  થી વધુ રસી પૂરી પાડી છે અને બીજા 7,53,620 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 48,60,15,232 રસી  થયો છે.
હાલમાં, કોવિડ-19 રસીના 2.69 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 199
રેલવે મંત્રાલય
લૉકડાઉનના પ્રથમ બે અઠવાડિયામાં રેલવેના કર્મચારીઓએ હેલ્પલાઇન , સોશિયલ મીડિયા અને ઇમેલ દ્વારા 2,05,000 પ્રશ્નોના જવાબ આપ્યા
આમાંથી 1,85,000થી વધુ પ્રશ્નોના જવાબ પ્રત્યક્ષ માનવ સંવાદ દ્વારા આપવામાં આવ્યા
રેલવેની હેલ્પલાઇન -138, 139, સોશિયલ મીડિયા અને ઇમેલ પર 24x7 તુરંત પ્રતિભાવ અપાયા
રાષ્ટ્રીય રેલ મદદ હેલ્પલાઇન 139 સતત સેવા આપે છે જ્યારે જીઓ-ફેન્સ કરેલી વિતરિત હેલ્પલાઇન 138ને ખરા અર્થમાં અસરકારક બનાવી શકાય તે માટે સ્થાનિક પ્રશ્નોના સ્થાનિક ભાષામાં ઉકેલ આપવા માટે કાર્યરત કરવામાં આવી
રેલવેના મુસાફરો, અન્ય નાગરિકોને મદદ કરવા અને માલવહન કામગીરીઓમાં આવતી સમસ્યાઓ ઉકેલવા માટે ભારતીય રેલવે દ્વારા લૉકડાઉનની જાહેરાત પછી તેમની હેલ્પલાઇન સુવિધામાં વધારો કરવામાં આવ્યો છે. થોડા દિવસો પહેલાં જ આ સુવિધાની શરૂઆત થઇ ત્યારથી, ખૂબ જ વિપુલ પ્રમાણમાં સફળ વ્યવસ્થાપનનું ઉદાહરણ બની ગઇ છે કારણ કે લૉકડાઉનના પહેલા બે અઠવાડિયામાં રેલવેના કર્મચારીઓએ કમ્યુનિકેશનના નિર્ધારિત પ્લેટફોર્મ્સ પરથી 2,05,000થી વધુ પ્રશ્નોના જવાબ આપ્યા છે જેમાં 90%  પ્રશ્નોના જવાબ ફોન પર પ્રત્યક્ષ માનવ સંવાદ દ્વારા આપવામાં આવ્યા છે.
રેલવે કંટ્રોલ ઓફિસ કમ્યુનિકેશન અને પ્રતિભાવોના આ ચાર પ્લેટફોર્મ - હેલ્પલાઇન 139, 138, સોશિયલ મીડિયા  અને ઇમેલ  પર 24X7 ધોરણે દેખરેખ રાખે છે. લૉકડાઉનના સમય દરમિયાન રેલવે વહીવટીતંત્ર અને સામાન્ય લોકો વચ્ચે માહિતી અને સૂચનોનો પ્રવાહ વિના અવરોધે જળવાઇ રહે તે માટે આ પ્રયાસો થઇ રહ્યા છે.
હેલ્પલાઇનની કામગીરીનું નિદેશક સ્તરના અધિકારીઓ દ્વારા સતત સંચાલન કરવામાં આવે છે. આ અધિકારીઓ સોશિયલ મીડિયા તેમજ ઇમેલ પર મળેલા લોકોના પ્રતિભાવો અને સૂચનો પર દેખરેખ રાખે છે અને લૉકડાઉનના સમય દરમિયાન રેલવેના ગ્રાહકોને પડતી કોઇપણ મુશ્કેલી ના નિવારણ માટે યોગ્ય પગલાં લેવામાં આવે તેની ખાતરી કરે છે. તેમની ટીમના ભાગરૂપે ADRM સ્તરે ફિલ્ડ અધિકારીઓ પોતાના ડિવિઝનલ સ્તરે દેખરેખ રાખે છે.
રેલ મદદ હેલ્પલાઇન 139 પર લૉકડાઉનના સમય દરમિયાન 1,40,000થી વધુ પ્રશ્નોના પ્રત્યક્ષ સંવાદ દ્વારા જવાબ આપવામાં આવ્યા છે તેમજ IVRS સુવિધાથી પણ પ્રશ્નોના જવાબ આપવામાં આવે છે. મોટાભાગના પ્રશ્નો ટ્રેન સેવા ફરી શરૂ થવા સંબંધિત અને રીફંડના કાયદામાં આપવામાં આવેલી રાહતો  સંબંધિત હોય છે. કસોટીના આ સમયમાં રેલવે દ્વારા કરવામાં આવતા આ પ્રયાસોની સોશિયલ મીડિયા પર ભારોભાર પ્રશંસા કરવામાં આવી રહી છે. આવશ્યક ચીજવસ્તુઓનું પરિવહન, વેગન છોડાવવામાં વિલંબ થાય તો પેનલ્ટીમાંથી મુક્તિ, કોચનું હોસ્પિટલના વૉર્ડમાં રૂપાંતરણ, ફુડ પેકેટ્સનું વિતરણ, કોવિડ-19 સામે લડવા માટે PPE, સેનિટાઇઝર અને અન્ય ઉપકરણો તૈયાર કરવા વગેરે પ્રયાસોની ખૂબ પ્રશંસા થઇ રહી છે.
હેલ્પલાઇન 138 પર પ્રાપ્ત થતા કૉલ જીઓ-ફેન્સ્ડ કરવામાં આવે છે એટલે કે સ્થાન અને કૉલર અનુસાર સૌથી નજીકની રેલવે ડિવિઝનલ કંટ્રોલ ઓફિસ  પર મોકલવામાં આવે છે. આનાથી કૉલ કરનારને પોતાને બોલવામાં અનુકૂળ હોય તે ભાષામાં માહિતી અને માર્ગદર્શન મળી શકે છે. આ નવી સુવિધાથી ભાષાનું બંધન દૂર થાય છે અને રેલવેના ગ્રાહકો તેમજ અન્ય લોકો સુધી માહિતીનો પ્રવાહ ઝડપથી પહોંચે છે કારણ કે સુસંગત માહિતી ડિવિઝન પાસે સતત ઉપલબ્ધ હોય છે.
અહીં ઉમેરવું જરૂરી છે કે, ભારતીય રેલવે દ્વારા મુસાફરો અને તમામ વ્યાવસાયિક ગ્રાહકોના હિતો જળવાઇ રહે અને રાષ્ટ્રીય પૂરવઠાની સાંકળ એકધારી ચાલતી રહે તે માટે સર્વાંગી પ્રયાસો કરવામાં આવે છે.
GP/RP
(Visitor Counter : 192
પ્રધાનમંત્રીનું કાર્યાલય
પ્રધાનમંત્રી 17 સપ્ટેમ્બરે મધ્યપ્રદેશની મુલાકાતે લેશે
પ્રધાનમંત્રી કુનો નેશનલ પાર્કમાં જંગલી ચિત્તા - જે ભારતમાંથી લુપ્ત થઈ ગયા હતા - છોડશે
ચિત્તા - નામિબિયાથી લાવવામાં આવ્યા - પ્રોજેક્ટ ચિત્તા હેઠળ ભારતમાં લાવવામાં આવી રહ્યા છે, જે વિશ્વનો પ્રથમ આંતર-ખંડીય વિશાળ જંગલી માંસાહારી ટ્રાન્સલોકેશન પ્રોજેક્ટ છે
ચિત્તાઓને ભારતમાં પાછા લાવવાથી ખુલ્લા જંગલો અને ઘાસના મેદાનોની ઇકોસિસ્ટમને પુનઃસ્થાપિત કરવામાં મદદ મળશે અને સ્થાનિક સમુદાય માટે આજીવિકાની તકો પણ ઉન્નત થશે
પ્રધાનમંત્રીની પર્યાવરણ સંરક્ષણ અને વન્યજીવ સંરક્ષણ પ્રત્યે પ્રતિબદ્ધતા અનુસાર
પ્રધાનમંત્રી શ્યોપુરના કરહાલ ખાતે SHG સંમેલનમાં ભાગ લેશે
હજારો મહિલા SHG સભ્યો/સમુદાય સંસાધન વ્યક્તિઓ સંમેલનમાં હાજરી આપશે
પીએમ કૌશલ વિકાસ યોજના હેઠળ ચાર ખાસ કરીને સંવેદનશીલ આદિવાસી જૂથોના કૌશલ્ય કેન્દ્રોનું પણ ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 17મી સપ્ટેમ્બરે મધ્યપ્રદેશની મુલાકાત લેશે. સવારે લગભગ 10:45 વાગ્યે, પ્રધાનમંત્રી કુનો નેશનલ પાર્કમાં ચિત્તા છોડશે. તે પછી, લગભગ બપોરે 12 વાગ્યે, તે કરહાલ, શ્યોપુર ખાતે મહિલા SHG સભ્યો/સમુદાય સંસાધન વ્યક્તિઓ સાથે SHG સંમેલનમાં ભાગ લેશે.
પીએમ કુનો નેશનલ પાર્ક ખાતે
કુનો નેશનલ પાર્કમાં પ્રધાનમંત્રી દ્વારા જંગલી ચિત્તાઓનું મુક્તિ એ ભારતના વન્યજીવન અને તેના નિવાસસ્થાનને પુનર્જીવિત કરવા અને વૈવિધ્યીકરણ કરવાના તેમના પ્રયાસોનો એક ભાગ છે. ચિત્તાને 1952માં ભારતમાંથી લુપ્ત જાહેર કરવામાં આવ્યો હતો. જે ચિત્તાઓને મુક્ત કરવામાં આવશે તે નામીબિયાના છે અને આ વર્ષની શરૂઆતમાં હસ્તાક્ષર કરાયેલા એમઓયુ હેઠળ લાવવામાં આવ્યા છે. ભારતમાં ચિત્તાનો પરિચય પ્રોજેક્ટ ચિતા હેઠળ કરવામાં આવી રહ્યો છે, જે વિશ્વનો પ્રથમ આંતર-ખંડીય વિશાળ જંગલી માંસાહારી ટ્રાન્સલોકેશન પ્રોજેક્ટ છે.
ચિત્તા ભારતમાં ખુલ્લા જંગલો અને ઘાસના મેદાનોની ઇકોસિસ્ટમને પુનઃસ્થાપિત કરવામાં મદદ કરશે. આનાથી જૈવવિવિધતાનું સંરક્ષણ કરવામાં અને જળ સુરક્ષા, કાર્બન સિક્વેસ્ટેશન અને માટીના ભેજ સંરક્ષણ જેવી ઇકોસિસ્ટમ સેવાઓને વધારવામાં મદદ મળશે, જેનાથી સમાજને મોટા પ્રમાણમાં ફાયદો થશે. પર્યાવરણ સંરક્ષણ અને વન્યજીવ સંરક્ષણ પ્રત્યે પ્રધાનમંત્રીની પ્રતિબદ્ધતાને અનુરૂપ આ પ્રયાસ, પર્યાવરણીય વિકાસ અને પર્યાવરણીય પ્રવાસન પ્રવૃત્તિઓ દ્વારા સ્થાનિક સમુદાય માટે આજીવિકાની ઉન્નત તકો તરફ પણ દોરી જશે.
SHG સંમેલનમાં પીએમ
પ્રધાનમંત્રી શ્યોપુરના કરહાલ ખાતે આયોજિત SHG સંમેલનમાં ભાગ લેશે. આ સંમેલનમાં હજારો મહિલા સ્વસહાય જૂથ  સભ્યો/સમુદાય સંસાધન વ્યક્તિઓની હાજરી જોવા મળશે જેને દીનદયાળ અંત્યોદય યોજના-રાષ્ટ્રીય ગ્રામીણ આજીવિકા મિશન  હેઠળ પ્રમોટ કરવામાં આવી રહ્યા છે.
કાર્યક્રમ દરમિયાન, પ્રધાનમંત્રી પીએમ કૌશલ વિકાસ યોજના હેઠળ ચાર ખાસ કરીને નબળા આદિવાસી જૂથો  કૌશલ્ય કેન્દ્રોનું પણ ઉદ્ઘાટન કરશે.
DAY-NRLMનો ઉદ્દેશ્ય ગ્રામીણ ગરીબ પરિવારોને તબક્કાવાર SHGsમાં એકત્રિત કરવાનો અને તેમની આજીવિકામાં વૈવિધ્ય લાવવા, તેમની આવક અને જીવનની ગુણવત્તા સુધારવા માટે તેમને લાંબા ગાળાની સહાય પૂરી પાડવાનો છે. મિશન ઘરેલું હિંસા, મહિલા શિક્ષણ અને અન્ય લિંગ સંબંધિત ચિંતાઓ, પોષણ, સ્વચ્છતા, આરોગ્ય વગેરે જેવા મુદ્દાઓ પર જાગૃતિ પેદા કરવા અને વર્તન પરિવર્તન સંચાર દ્વારા મહિલા SHG સભ્યોને સશક્ત બનાવવા માટે પણ કામ કરી રહ્યું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
દેશમાં 5G સેવાઓ
ટેલિકોમ સર્વિસ પ્રોવાઈડર્સ  એ દેશમાં 01.10.2022 થી 5G સેવાઓ પ્રદાન કરવાનું શરૂ કર્યું છે. 31.01.2023 સુધીમાં, 238 શહેરોમાં 5G સેવાઓ શરૂ કરવામાં આવી છે જે તમામ લાયસન્સ સેવા વિસ્તારોમાં વિતરિત કરવામાં આવી છે.
સરકારે રોલઆઉટ જવાબદારીઓ દ્વારા દેશના વિવિધ ભાગોમાં 5G સેવાઓ ઉપલબ્ધ કરાવવા માટે એક રોડમેપ સ્થાપિત કર્યો છે. સ્પેક્ટ્રમની હરાજી અને લાયસન્સની શરતો માટે તારીખ 15-06-2022ની નોટિસ આમંત્રિત અરજી  મુજબ, રોલઆઉટ જવાબદારીઓ પાંચ વર્ષના સમયગાળામાં, તબક્કાવાર રીતે, ફાળવણીની તારીખથી પૂરી કરવી જરૂરી છે. સ્પેક્ટ્રમ ફરજિયાત રોલઆઉટ જવાબદારીઓથી આગળ મોબાઇલ નેટવર્કનું વધુ વિસ્તરણ ટેલિકોમ સર્વિસ પ્રોવાઇડર  ની ટેક્નો-વ્યાપારી વિચારણા પર આધારિત છે.
આ માહિતી સંચાર રાજ્ય મંત્રી શ્રી દેવુસિંહ ચૌહાણે આજે લોકસભામાં એક પ્રશ્નના લેખિત જવાબમાં આપી હતી.
YP/GP/JD
(Visitor Counter : 182
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.27 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 5,82,775 ડોઝ આપવામાં આવ્યા
ભારતમાં સક્રિય કેસનું ભારણ 26,618 થયું
સક્રિય કેસનું ભારણ હાલમાં 0.06% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 2,378 દર્દીઓ સાજા થયા, કુલ વધીને 4,40,70,935 દર્દીઓ સાજા થયા
છેલ્લા 24 કલાકમાં ભારતમાં 2,430 નવા કેસ નોંધાયા
દૈનિક પોઝિટિવીટી દર 1.01% પહોંચ્યો
સાપ્તાહિક પોઝિટિવીટી દર હાલમાં 1.07% છે
કુલ 89.83 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,41,707 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 80
પ્રધાનમંત્રીનું કાર્યાલય
પ્રધાનમંત્રીએ શ્રી સુંદરલાલ બહુગુણાના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ જાણીતા પર્યાવરણવાદી શ્રી સુંદરલાલ બહુગુણાના નિધન અંગે ઊંડો શોક વ્યક્ત કર્યો હતો.
પ્રધાનમંત્રી શ્રીએ એક ટ્વીટમાં કહ્યું, “શ્રી સુંદરલાલ બહુગુણા જીના નિધનથી આપણા દેશને ખૂબ મોટું નુકસાન થયું છે. તેમણે પ્રકૃતિ સાથે તાદાત્મ્ય સાથે જીવવાના સદીઓ જૂના આપણા સિદ્ધાંતોને પ્રકટ કર્યા હતા. તેમની સાદગી અને કરૂણાની ભાવના ક્યારેય વીસરી નહીં શકાય. મારી સંવેદનાઓ તેમના પરિવાર અને અસંખ્ય પ્રશંસકો સાથે છે. ઓમ શાંતિ.”
SD/GP/JD
(
માર્ગ પરિવહન અને રાજમાર્ગ મંત્રાલય
સ્વયંસંચાલિત પરીક્ષણ સ્ટેશનો દ્વારા પરિવહન વાહનોના ફરજિયાત પરીક્ષણની તારીખ લંબાવવા માટે જાહેરનામું બહાર પાડવામાં આવ્યું, હવે ફરજિયાત પરીક્ષણની તારીખ 1 ઓક્ટોબર, 2024 તરીકે સૂચિત કરવામાં આવી
માર્ગ પરિવહન અને ધોરીમાર્ગ મંત્રાલય એ 12 સપ્ટેમ્બર, 2023ના રોજ એક નોટિફિકેશન GSR 663  બહાર પાડી છે, જે CMVR 1989ના નિયમ 175 મુજબ નોંધાયેલા સ્વચાલિત પરીક્ષણ સ્ટેશનો દ્વારા પરિવહન વાહનોના ફરજિયાત પરીક્ષણની તારીખને લંબાવવાની જોગવાઈ કરે છે.
ફરજિયાત પરીક્ષણની તારીખ હવે 1 ઓક્ટોબર, 2024 તરીકે સૂચિત કરવામાં આવી છે. તે પણ ફરજિયાત છે કે વાહનની ફિટનેસ ટેસ્ટ માત્ર ઓટોમેટેડ ટેસ્ટિંગ સ્ટેશનો  દ્વારા જ હાથ ધરવામાં આવશે જ્યાં આ ઓટોમેટેડ ટેસ્ટિંગ સ્ટેશનો નિયમ 175 હેઠળ નોંધાયેલા છે અને રજિસ્ટરિંગ ઑથોરિટીના અધિકારક્ષેત્રમાં કાર્યરત છે.
આ તારીખો અગાઉ 5 એપ્રિલ, 2022ના નોટિફિકેશન GSR 272 દ્વારા નીચે મુજબ સૂચિત કરવામાં આવી હતી:  ભારે માલસામાનના વાહનો/ભારે પેસેન્જર મોટર વાહનો માટે 01 એપ્રિલ, 2023થી અને તે પછીની અસરથી અને  મધ્યમ માલસામાનના વાહનો/ મીડીયમ પેસેન્જર મોટર વ્હીકલ અને લાઇટ મોટર વ્હીકલ  01 જૂન, 2024 થી અને તે પછીથી અમલી.
ગેઝેટ નોટિફિકેશન જોવા માટે અહીં ક્લિક કરો.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 48
ગૃહ મંત્રાલય
ડીઆરઆઈએ અરેકા નટ્સ દાણચોરીની સિન્ડિકેટનો પર્દાફાશ કર્યો
ડીઆરઆઈએ ૮૧.૮૫ એમટી અરેકા નટ્સ કબજે કર્યા છે જેમને પીપી ગ્રેન્યુઅલ્સ અને પીઇ એગ્લોમેરેશન તરીકે જાહેર કરીને દાણચોરી કરવાનો પ્રયાસ કરવામાં આવી રહ્યો હતો. મુખ્ય કાવતરાખોરની કસ્ટમ્સ એક્ટ હેઠળ ધરપકડ કરવામાં આવી છે.
પ્રાપ્ત થયેલી વિશિષ્ટ ગુપ્ત માહિતીએ સંકેત આપ્યો છે કે અનૈતિક આયાતકારો માલના વર્ણનમાં ખોટી રીતે જાહેર કરીને એરેકા નટ્સની ગેરકાયદેસર દાણચોરીમાં સામેલ હતા. ઇન્ટેલિજન્સે વધુમાં જણાવ્યું હતું કે આ માલ યુએઈના જેબેલ અલી, પોર્ટથી કન્ટેનરમાં મુન્દ્રા પોર્ટ પર પહોંચ્યો હતો અને ગાંધીધામના કાસેઝમાં એકમો માટે મંગાવવામાં આવ્યો હતો.
આ ગુપ્ત માહિતીના આધારે કાર્યવાહી કરતાં અમદાવાદ ઝોનલ યુનિટના ડીઆરઆઈના અધિકારીઓ દ્વારા 'પી.પી. ગ્રેન્યુઅલ્સ' અને "પીઈ એગ્લોમરેશન" તરીકે જાહેર કરાયેલા ત્રણ આયાતી કન્સાઇન્મેન્ટની તપાસ કરવામાં આવી હતી. તપાસ કરતાં, ઉપરોક્ત કન્ટેનરોમાં ખોટી રીતે જાહેર કરવામાં આવેલા 'અરેકા નટ્સ'ની 81.85 મેટ્રિક ટન, જેની ટેરિફ વેલ્યુ રૂ. 7.1 કરોડ છે, ડીઆરઆઈ દ્વારા જપ્ત કરવામાં આવી હતી. એક વ્યક્તિની ધરપકડ કરવામાં આવી છે અને વધુ તપાસ ચાલુ છે.
અરેકા નટની આયાત સ્થાનિક ઉદ્યોગને સુરક્ષિત રાખવા માટે ઊંચા ટેરિફ મૂલ્ય અને ડ્યુટી માળખાને 110% જેટલું ઊંચું આકર્ષિત કરે છે. તેનાથી બચવા માટે અનૈતિક આયાતકારોએ એરેકા નટ્સની આયાત કરવા માટે સેઝનો રસ્તો અપનાવ્યો છે અને તેને ખોટી રીતે જાહેર કર્યો છે. વિદેશ વેપાર નીતિ હેઠળ સેઝથી એરેકા નટ્સના ઘરેલું વેચાણને પણ મંજૂરી નથી. ડીઆરઆઈએ આ મોડસ ઓપરેન્ડી ઉકેલી કાઢી છે અને 'અરેકા નટ્સ'ની ગેરકાયદેસર દાણચોરી કરતી સિન્ડિકેટની જોડાણનો પર્દાફાશ કર્યો છે જે તાજેતરના સમયમાં વધ્યો છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 186
પ્રધાનમંત્રીનું કાર્યાલય
પ્રધાનમંત્રી શ્રીએ પર્વતીય રાજ્યોમાં વિકાસ માટે નાગરિકોના પ્રતિભાવ શેર કર્યા
પ્રધાનમંત્રી શ્રી નરેન્દ્ર મોદીએ ભારતના પર્વતીય રાજ્યોમાં વિકાસ માટે નાગરિકોના પ્રતિભાવને પ્રધાનમંત્રી શ્રીના સંકલ્પને પ્રકાશિત કર્યો છે. પ્રધાનમંત્રીએ ટિપ્પણી કરી હતી કે પર્વતીય રાજ્યોમાં વિકાસની ચમકતી દીવાદાંડી બનવાની ક્ષમતા છે.
એક નાગરિક દ્વારા કરાયેલ ટ્વીટને ટાંકીને, પ્રધાનમંત્રી શ્રીએ ટ્વીટ કર્યું;
“હું હંમેશા માનતો આવ્યો છું - પર્વતની યુવાની અને પર્વતનું પાણી પર્વતોને કામ આવવું જોઈએ.
આપણા પહાડી રાજ્યોમાં વિકાસની ચમકતી દીવાદાંડી બનવાની ક્ષમતા છે.”
YP/GP/JD
(
પ્રધાનમંત્રીનું કાર્યાલય
જમ્મુ અને કાશ્મીર સુંદર છે, અને એમાંય પણ ટ્યૂલિપ સીઝન દરમિયાન વધુ: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે જમ્મુ અને કાશ્મીર સુંદર છે, અને એમાંય પણ ટ્યૂલિપ સીઝન દરમિયાન વધુ.
શ્રીનગરના દાલ સરોવરને અડીને આવેલા ઝબરવાન રેન્જની તળેટીમાં સ્થિત ટ્યૂલિપ ગાર્ડનના ખીલવા પર શ્રીનગર જિલ્લા વહીવટીતંત્ર દ્વારા કરવામાં આવેલા ટ્વીટ થ્રેડના જવાબમાં, પ્રધાનમંત્રીએ ટ્વીટ કર્યું;
"જમ્મુ અને કાશ્મીર સુંદર છે, અને એમાંય પણ ટ્યૂલિપ સીઝનમાં વધુ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ દિલ્હીમાં નેશનલ ગેલેરી ઓફ મોર્ડન આર્ટ ખાતે જનશક્તિ આર્ટ એક્ઝિબિશનની મુલાકાત લીધી
પ્રદર્શનની ઝલક શેર કરી
પ્રધાનમંત્રી શ્રી નરેન્દ્ર મોદીએ આજે દિલ્હીમાં નેશનલ ગેલેરી ઓફ મોર્ડન આર્ટ ખાતે જનશક્તિ કલા પ્રદર્શનની મુલાકાત લીધી હતી. આ પ્રદર્શન મન કી બાત એપિસોડમાં કેટલીક થીમ પર આધારિત કલાના અદ્ભુત કાર્યોનું પ્રદર્શન કરે છે.
પ્રધાનમંત્રીએ ટ્વીટ કર્યું:
“દિલ્હીમાં નેશનલ ગેલેરી ઓફ મોર્ડન આર્ટમાં જનશક્તિની મુલાકાત લીધી. આ મન કી બાત એપિસોડની કેટલીક થીમ પર આધારિત કલાના અદ્ભુત કાર્યોનું પ્રદર્શન છે. હું તમામ કલાકારોને અભિનંદન આપું છું જેમણે તેમની સર્જનાત્મકતાથી પ્રદર્શનને સમૃદ્ધ બનાવ્યું છે.
"દિલ્હીમાં નેશનલ ગેલેરી ઓફ મોર્ડન આર્ટમાં જનશક્તિ પ્રદર્શનની કેટલીક વધુ ઝલક અહીં છે."
વધુ વિગત માટેઃ https://pib.gov.in/PressReleseDetailm.aspx?PRID=1924012
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 186.72 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 11,860 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 928 દર્દીઓ સાજા થયા, કુલ વધીને 4,25,11,701 દર્દીઓ સાજા થયા
છેલ્લા 24 કલાકમાં ભારતમાં 1,247 નવા કેસ નોંધાયા
દૈનિક પોઝિટિવીટી દર 0.31% પહોંચ્યો
સાપ્તાહિક પોઝિટિવીટી દર હાલમાં 0.34% છે
કુલ 83.25 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,01,909 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 145